Gee my 'n uitgewerkte program, asseblief! – toortsie.com
Gee my 'n uitgewerkte program, asseblief!
Januarie 26, 2018 ~ Toortsie
Het jy nie 'n program waarvolgens jy werk nie? Het jy nie vir my 'n uiteensetting van hoe jy elke dag eet nie? Toortsie, sal jy asb in jou volgende boek 'n lys gee van kosse en porsies vir elke dag en 'n inkopielys? Hoe begin ek met Banting?
Dis die tipe vrae wat ek gereeld kry en hulle is baie welkom, maar dis die tipe vrae waarvoor ek nie antwoorde het nie en ek altyd voel of ek die mense met leë hande wegstuur en selfs of my antwoorde bot is, terwyl ek dit nie so bedoel nie.
Maar Toortsie is nie 'n lysiemens nie en Toortsie volg so 'n program verskriklik moeilik. Vir Toortsie is dit nodig om die algemene riglyne te weet en binne die reëls te hou, maar om haar eie inisiatief te neem.
Ek het wel baie goeie nuus: Sou jy die Bantingleefstyl wou volg en jy weet nie waar om te begin nie, is die Toortsieboeke ideaal. Al die resepte in daardie boeke is volgens die Bantingleefstyl en binne die reëls. Jy kan basies deur die boeke blaai en enige van die resepte maak waarvoor jy lus kry en eet daarvan soveel soos wat jou liggaam vra, en jy sal nie verkeerd wees nie. Maak vir jou uit die Toortsies waarvoor jy lus het en geniet dit, so maklik soos dit!
Ek hoop dat hierdie antwoord dit vir jou meer verstaanbaar maak.
En ek ken ook nie 'n 7 dae plan en 'n 90 dae plan en watter ander planne ook nog nie. Ek volg Tim Noakes se voorskrifte en soos ek dit verstaan, begin jy sommer net voluit met Banting. 😁
So, liewe vriende, of jy nou Bant of nie, blaai deur die Toortsieboeke en kyk waarvoor jy lus het, maak die vinnige, maklike en smaakvolle resep en geniet dit! Jy is op die regte spoor!
Posted in Banting, LCHF, Kosdinge, Verslanking	uitgewerkte program vir Banting
‹ PreviousIs Toortsie 'n rebel?
Next ›Een lewe, leef!
10 thoughts on "Gee my 'n uitgewerkte program, asseblief!"
Januarie 26, 2018 om 9:48 vm
Ek is n ou vir uiteensettings volg veral as dit by kosmaak kom. Dis hoekom die Food bag hier by my ideaal is. Alles is ingesluit resepte tot knypies speserye en wat ook al. Eintlik hoef ek net die graan/rys uit te sny behoort ek nogal naby te kom aan jou manier.
Januarie 26, 2018 om 9:54 vm
Maar my resepte is mos uiteengesit. 😁
Januarie 26, 2018 om 10:01 vm
Ek weet dis hoekom ek sê ek kan dit beslis doen. My loseerder is nou weg so ek kan begin en n plan maak. Gaan net eers 2de dr toe en met haar bespreek of ek dit maar kan doen. Sy kom van SA en ons kan Afrikaans praat.
Januarie 26, 2018 om 10:16 vm
Ja asb. Praat eers met dokter
Januarie 26, 2018 om 10:35 vm
Sodra mens vplgens n program banting vat dit die lekke van banting weg en dan voel dit regtig soos n diet. Dit was juis vir my lekker toe ek op dit was… jy kan eet wat en hoe jy wil solank dit volgens die reels is… nie spesifiek
onbyt – toast
middag – tamatie slaai
aand – hoenderlewer
en daarby MOET jy bly…..
Nee, dit is juis die lekker van banting. Ek dink mense is net lui om te dink, sorry
Januarie 26, 2018 om 10:42 vm
Ek raak angstig as ek so van 'n lysie af moet eet. Soos die 28 dae dieet. Dan sit ons by die bybelstudie en eet aan die heerlikste kos, terwyl een persoon cup a soup eet. (Daar is altyd een of ander persoon op die 28 dae dieet, gewoonlik enige iets tussen dag 1 en 4. Nog nooit uemand gesien wat verder gevorder het nie !)
Januarie 26, 2018 om 10:46 vm
Bawhaaaa, nee ek kry dit darem reg, net net 1 – 4 nie… hy werk hoor!
Banting is net makliker, maar ook duurder…
Januarie 26, 2018 om 10:56 vm
Ja ek dink ook dis duurder, al sê sommige dit is nie. Mens sny darem baie duur snacks uit en op die ou end is die groot besparing in medikasie by mense wat baie gewig verloor het.
Chameleon Plays sê:
Januarie 28, 2018 om 6:58 nm
ek is nuut tot jou webjoernaal en probeer uitvind wat banting voor staan. wat is dit?
Januarie 28, 2018 om 8:48 nm
Banting is 'n eetprogram waar ons alle stysel en suiker vermy en vetinname verhoog.
Dis die eetprogram wat Dr Tim Noakes weer bekendgrmaak het. Dis vernoem na William Banting, wat dit die eerste keer gedoen het. Dis 'n Hoë vet, lae koolhidraat eetprogram.